
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ АЧАСЕНЕ 
СОЦИАЛЛӐ ПУЛӐШУ ПАРАССИ ҪИНЧЕН" 
САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи утӑ уйӑхӗн 6-мӗшӗнче
йышӑннӑ

1 статья 
Чӑваш Республикин "Чӑваш Республикинче ачасене социаллӑ пулӑшу парасси ҫинчен" 2004 ҫулхи чӳк уйӑхӗн 24-мӗшӗнчи 48 №-лӗ саккунне (Чӑваш Республикин Патшалӑх Канашӗн ведомоҫӗсем, 2004, 61 №; 2005, 62, 65 №-сем; 2007, 73 №; 2008, 75–77 №-сем; 2009, 79 №; 2010, 85 №; 2012, 92 (I том), 94 №-сем; "Республика" хаҫат, 2012, юпа уйӑхӗн 5-мӗшӗ; Чӑваш Республикин Саккунӗсен пуххи, 2014, 3, 6, 12 №-сем; 2015, 6 №; 2016, 10 №; 2017, 2 №; "Республика" хаҫат, 2018, авӑн уйӑхӗн 26-мӗшӗ, юпа уйӑхӗн 
31-мӗшӗ; 2020, ака уйӑхӗн 22-мӗшӗ; 2021, пуш уйӑхӗн 24-мӗшӗ, ҫу уйӑхӗн 26-мӗшӗ; 2022, ака уйӑхӗн 6-мӗшӗ; раштав уйӑхӗн 28-мӗшӗ; "право21.рф" сеть кӑларӑмӗ, 2023, нарӑс уйӑхӗн 22-мӗшӗ, 0000000000000758 №) ҫакӑн пек улшӑнусем кӗртес:
1) кӳртӗме "(малалла – Федераци саккунӗ)" сӑмахсем хушса хурас;
2) 3 статьян 3-мӗш пунктӗнче "ӗҫ тӑвакан власть органӗсен" сӑмахсене "ӗҫ тӑвакан органӗсен" сӑмахсемпе улӑштарас;
3) 4 статьян 2-мӗш пунктӗнче "ӗҫ тӑвакан власть органӗсем" сӑмахсе-не "ӗҫ тӑвакан органӗсем" сӑмахсемпе улӑштарас;
4) 101 статьяра:
а) 1-мӗш пая ҫакӑн пек ҫырса хурас:
"1. Чӑваш Республикин ӗҫ тӑвакан органӗ е вырӑнти хӑй тытӑмлӑх органӗ Чӑваш Республикин патшалӑх харпӑрлӑхӗ е муниципалитет харпӑр-лӑхӗ шутланакан, ачасем валли тунӑ социаллӑ инфратытӑм объектне юсаса ҫӗнетесси, ҫӗнетесси, унӑн тӗллевне улӑштарасси е ӑна пӗтерсе хурасси ҫинчен е тата Чӑваш Республикин ачасем валли социаллӑ инфратытӑм туса хуракан патшалӑх организацине е муниципалитет организацине ҫӗнӗлле йӗркелесси е пӗтерсе хурасси ҫинчен калакан йышӑнӑва, ҫавнашкал йышӑну туни ачасен кулленхи пурнӑҫӗ, вӗренӗвӗ, аталанӑвӗпе канӑвӗ ҫине тата вӗсен сывлӑхне ҫирӗплетес, вӗсене медицина пулӑшӑвӗ парас, ачасем чирлесрен асӑрхаттарас, вӗсене социаллӑ хӳтлӗх парас тата социаллӑ ыйтӑвӗсене тивӗҫтерес ӗҫсем ҫине мӗнлерех витӗм кӳме пултарнине хак паракан комиссин тивӗҫлӗ пӗтӗмлетӗвне тӗпе хурса, тума пултараҫҫӗ. 
Раҫҫей Федерацийӗн саккунӗсемпе килӗшӳллӗн Раҫҫей Федерацийӗн Правительстви палӑртнӑ тӗслӗхсенче Чӑваш Республикин патшалӑх хар-пӑрлӑхӗ е муниципалитет харпӑрлӑхӗ шутланакан, ачасем валли тунӑ социаллӑ инфратытӑм объекчӗн тӗллевне улӑштарма е ҫав объекта пӗтерсе хума пултараҫҫӗ. 
Чӑваш Республикин ачасем валли социаллӑ инфратытӑм туса хуракан патшалӑх организацийӗсене е муниципалитет организацийӗсене гражданла саккунсемпе палӑртнӑ тӗслӗхсенче Чӑваш Республикин патшалӑх харпӑрлӑхӗ е муниципалитет харпӑрлӑхӗ шутланакан тата ҫавнашкал организацисен, ҫав шутра ҫӗнӗрен йӗркеленисен, пурлӑх комплексӗ шутне кӗрекен, ачасем валли туса хунӑ социаллӑ инфратытӑм объекчӗсен тӗллевне улӑштармасӑр ҫӗнӗлле йӗркелеме пултараҫҫӗ, енчен те Федераци саккунӗпе урӑххине палӑртман пулсан. 
Чӑваш Республикин ӗҫ тӑвакан органӗ е вырӑнти хӑй тытӑмлӑх орга-нӗ Чӑваш Республикин ачасем валли социаллӑ инфратытӑм туса хуракан патшалӑх организацине е муниципалитет организацине пӗтерсе хурасси ҫинчен калакан йышӑнӑва ҫавнашкал организацин пурлӑх комплексӗнче Чӑваш Республикин патшалӑх харпӑрлӑхӗ е муниципалитет харпӑрлӑхӗ шутланакан, ачасем валли туса хунӑ социаллӑ инфратытӑм объекчӗсем ҫук чухне е тата ҫавнашкал организацин пурлӑх комплексӗ шутне кӗрекен, ачасем валли туса хунӑ социаллӑ инфратытӑм объекчӗсен тӗллевне ҫак пайӑн иккӗмӗш абзацӗпе килӗшӳллӗн улӑштарнӑ е вӗсене пӗтерсе хунӑ чухне тума пултараҫҫӗ.
Чӑваш Республикин патшалӑх харпӑрлӑхӗ е муниципалитет харпӑрлӑхӗ шутланакан, ачасем валли туса хунӑ социаллӑ объекта юсаса ҫӗнетесси, ҫӗнетесси, унӑн тӗллевне улӑштарасси е ӑна пӗтерсе хурасси ҫинчен 
е тата Чӑваш Республикин ачасем валли социаллӑ инфратытӑм туса хуракан патшалӑх организацийӗсене, муниципалитет организацийӗсене ҫӗнӗлле йӗркелесси е вӗсене пӗтерсе хурасси ҫинчен йышӑну туни мӗнлерех витӗм кӳме пултарнине хак памалли йӗркене, ҫавнашкал йышӑну мӗнлерех витӗм кӳме пултарнине хак паракан комиссие туса хумалли тата унӑн пӗтӗмлетӗвне туса хатӗрлемелли йӗркене, Федераци саккунӗн 13 статйин 2-мӗш пункчӗн пиллӗкмӗш абзацӗпе килӗшӳллӗн палӑртнӑ пӗтӗмӗшле принципсене шута илсе, тивӗҫлӗн Чӑваш Республикин Министрсен Кабинечӗ, вырӑнти хӑй тытӑмлӑх органӗсем палӑртаҫҫӗ."; 
ӑ) 2-мӗш пайра:
"Чӑваш Республикин патшалӑх харпӑрлӑхӗ" сӑмахсем хыҫҫӑн "е муниципалитет харпӑрлӑхӗ" сӑмахсем хушса хурас;
ҫакӑн пек ҫырса абзац хушса хурас:
"Ачасен канӑвне тата вӗсен сывлӑхне ҫирӗплетес ӗҫе йӗркелеме па-лӑртса хунӑ объектсене вырнаҫтарма уйӑрса панӑ ҫӗр лаптӑкӗсен ҫирӗплетнӗ тӗллевне тата (е) ҫӗр лаптӑкӗпе усӑ курма ирӗк панин тӗсне улӑштарма юрамасть, Чӑваш Республикин патшалӑх харпӑрлӑхӗ е муниципалитет харпӑрлӑхӗ шутланакан, ачасем валли туса хунӑ социаллӑ инфратытӑм объекчӗн тӗллевне Федераци саккунӗн 13 статйин 2-мӗш пункчӗпе килӗшӳллӗн улӑштарма е ӑна пӗтерсе хума ирӗк панӑ тӗслӗхсемсӗр пуҫне тата ҫавнашкал ҫӗр лаптӑкӗсене патшалӑх е муниципалитет нушисем валли 
туртса илнӗ тӗслӗхсемсӗр пуҫне."; 
б) 3-мӗш пая ҫакӑн пек ҫырса абзац хушса хурас:
"Муниципалитет харпӑрлӑхӗ шутланакан тата ачасене вӗренме, аталанма, канма тата вӗсен сывлӑхне ҫирӗплетме, вӗсене медицина пулӑшӑвӗ пама, ачасем чирлесрен асӑрхаттарма, вӗсене социаллӑ хӳтлӗх пама тата вӗсен социаллӑ ыйтӑвӗсене тивӗҫтерме палӑртса хунӑ пурлӑхпа муниципаллӑ право акчӗсемпе палӑртнӑ йӗркепе усӑ кураҫҫӗ.". 
2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

